הוועדה המיוחדת לפניות הציבור, כנסת 20, פרוטוקול מספר 62, 2016-06-14 11:00

ישראל אייכלר: אנחנו פותחים את הישיבה של הוועדה לפניות הציבור בעניין היערכות משרד הכלכלה לשנת הלימודים תשע"ז בנושא דרגות סבסוד, בעניין דרך הרישום, כי יש כוונה לאפשר להגיש בקשות בטפסים מקוונים בלבד, ואני כבר קובע מראש שאני רוצה לאפשר גם מי שאין לו אינטרנט, שיוכל לפנות בפקס או בדרך אחרת.

ישראל אייכלר: אסור להגביל עוד יותר את האנשים שאין להם אפשרות להגיע באינטרנט.

ישראל אייכלר: בוודאי שחשוב מאוד לשכלל טכנולוגית את הפניות, אבל לא לשלול זכויות מאנשים שאין להם את זה.

ישראל אייכלר: הנושא השני שאנחנו נטפל בו, שהוא נושק לנושא הראשון של המעונות וההנחות, זה נושא המשפחתונים.

ישראל אייכלר: קיבלנו פנייה ספציפית מעיריית בני ברק שאין שם מספיק משפחתונים, אבל שמעתי וגם ידעתי שבערים רבות יש בעיה כזאת, אז זו תהיה נקודת המוצא שלנו.

ישראל אייכלר: הוועדה, אני חייב לומר, מלווה את הנושא משנת 2010, מאז שהתחילה פעילות המוקד לקבלת דרגות סבסוד.

ישראל אייכלר: אני לא מכיר עוד מערכת שלטונית ממשלתית שיש עליה כל כך הרבה תלונות, לפחות אצלנו, מאשר עניין דרגות הסבסוד, בעיקר בעניין הרטרואקטיביות שהופסקה לפני שנתיים.

ישראל אייכלר: אני רוצה לציין שיש שינויים ושיפורים רבים שחלו בפעילות המוקד, אנחנו זוכרים שלפני כמה שנים היה בלגן גדול מאוד, אבל הורים רבים עדיין מתלוננים על הסחבת והבירוקרטיה שכרוכה בקבלת דרגת סבסוד למעונות וגם למשפחתונים.

ישראל אייכלר: זה סוד ידוע שמדובר בדרך כלל בזוגות צעירים שהפרוטה אינה מצויה בכיסם והיוקר של המעונות במגזר הפרטי מאוד יקר ודרגת הסבסוד שמוענקת לילדיהם מעניקה אפשרות לאמא לצאת לעבודה ולפרנס את המשפחה.

ישראל אייכלר: ידוע לכול שכל כסף שהמדינה נותנת צריך להיות על פי קריטריונים אחידים, כדי שזה יהיה אחיד צריך שתהיה גם תודעת שירות ויעילות במתן השירות לפונים, כי אם מישהו זוכה במשהו שהממשלה נותנת לו הנחה ומישהו אחר נתקל בבעיות בירוקרטיות יש לנו פה כבר אפליה בירוקרטית, בלתי מכוונת, אבל מאוד קשה.

ישראל אייכלר: אני מציין עובדה, שתקופה ארוכה אין שר מכהן במשרד הכלכלה וככל הנראה נושא דרגת הסבסוד אינו במצב שמישהו, איש ציבור, צריך לתת את הדין על כך, כי אף אחד הוא לא שר.

ישראל אייכלר: פקידי הממשלה עושים את עבודתם, אבל מישהו מבחינה ציבורית צריך לתת את הדין, את האחריות, על זה שיש כל כך הרבה בעיות בדרגות הסבסוד.

ישראל אייכלר: אני יודע ששרי הכלכלה הקודמים, הרב דרעי והשר בנט, ניסו לעשות הרבה דברים אבל כולם יודעים ש - - -

<יעל שמרגד: כמדומני שב-2010 היה פואד בן אליעזר.

<שלומית אבינח: המוקד הוקם ב-2010.

<יעל שמרגד: פואד בן אליעזר היה באותה עת שר הכלכלה, אז זה היה מסחר ותעשייה.

<קריאה: הוא הקים את המוקד.

ישראל אייכלר: יכול להיות, אבל אני יודע שהיום יש מצב בלתי אפשרי במשרד הכלכלה ואין למי לפנות מבחינה פרלמנטרית וזה לא בסדר.

ישראל אייכלר: אני לא אומר לראש הממשלה מה לעשות עם התיק, אבל אני יודע שבמשרד התקשורת למשל ראש הממשלה מאוד פעיל באמצעות אנשיו, אולי במשרד הכלכלה הוא גם יעשה את זה.

ישראל אייכלר: יש מספר המלצות של הוועדה שמשרד הכלכלה יישם, למשל מדיניות ביטול דרגה באופן אוטומטי לילד ששוהה במעון לאם שיוצאת לחופשת לידה.

<יעל שמרגד: זה רק נעשה בשנה האחרונה.

<שלומית אבינח: החל משנה הבאה.

<גלית יעקובוב: אנחנו משתדלים.

<יעל שמרגד: בהחלט, משתפרים, אין ספק.

<יעל שמרגד: עד שאנחנו - - -

ישראל אייכלר: אלכסנדר בלונוגוב וגלית יעקובוב ראויים לשבח בעניין הזה - - -

<שלומית אבינח: וגם איטה.

ישראל אייכלר: איטה, כן, וכל האנשים הטובים.

ישראל אייכלר: תני לי עוד שם שאני לא אשכח, כי ברגע שאתה מזכיר שמות אז אם שכחת מישהו זו בעיה.

ישראל אייכלר: בתיקון הדבר הזה, כי זה היה בלתי אפשרי.

ישראל אייכלר: חברת הכנסת מלינובסקי אולי לא יודעת שהיה מצב שאישה שילדה הפסיקו לה את הזכאות עד שהיא זכתה לעוד פעם זכאות עברה כמעט שנה והיו לה בעיות קשות.

ישראל אייכלר: היום ברוך ה' ברגע שהיא חוזרת לעבודה - - -

<שלומית אבינח: ביטלו את הדרגה לילד ששהה במעון.

ישראל אייכלר: לגבי מתן דרגה רטרואקטיבית מרגע עדכון הפרטים, יש תלונות של הורים שבפנייה למוקד כל פעם הם צריכים לדבר עם מוקדן שונה והמוקדנים לא היו מעודכנים והיו תשובות מוטעות.

ישראל אייכלר: החל מהשנה מוקדן יחויב להמשיך לטפל בתיק מתחילתו ועד סופו.

ישראל אייכלר: זה גם ייעול גדול מאוד.

ישראל אייכלר: תחולת דרגה רטרואקטיבית מתחילת השנה ולא רק חודשיים לאחור, גם זה תיקון שנעשה.

ישראל אייכלר: אני מציין את התיקונים, כי אנחנו בדרך כלל מטפלים רק בבעיות, אבל גם את התיקונים צריכים ל - - -

<קריאה: מתחילת השנה זה כבר עכשיו?

<קריאה: זה לא תוקן.

ישראל אייכלר: לא, אני מדבר - - -

<קריאה: זה רעיון טוב, אבל - - -

<גלית יעקובוב: אם יש שינויים בדרגה אז העדכון הוא מהחודש הראשון ולא מהחודש הרביעי, כמו שהיה השנה, אבל אם מגישים באיחור זה עדיין נשאר שזה חודש ההגשה.

ישראל אייכלר: אבל אם יש משהו שהגב' יעקובוב אומרת, בהתחלה זה היה שאם זה אושר בעוד חודשיים או שלושה, אז התחלתם רק בסוף, ועכשיו ממתי?

<גלית יעקובוב: מהחודש הראשון של השינוי.

<גלית יעקובוב: אם מישהו מראה לנו שינוי - - -

<שלומית אבינח: לא, זה העדכון.

<גלית יעקובוב: נכון.

<גלית יעקובוב: אם מישהו היה מראה לנו איזה שהוא שינוי היינו בודקים שלושה חודשים ונותנים לו את ההטבה רק מהחודש הרביעי.

ישראל אייכלר: אבל עדיין לא סודר, וזה הנושא שאנחנו רוצים להתמקד בו, הרטרואקטיביות לאנשים - - -

<איטה עטייא: זה הגשה.

<איטה עטייא: אם הוא הגיש באיחור והחודש הוא קיבל זה חודש רטרו.

ישראל אייכלר: אז אנחנו רוצים שיהיה רטרואקטיבית מתחילת השנה.

<איטה עטייא: אם הורה מקבל אישור מהמעון בחודש ספטמבר ומגיש בחודש מאי אז איפה האחריות שלו לדרגה?

<איטה עטייא: אם זה כזה דחוף לו, אז בכל זאת יש פה אחריות.

<גלית יעקובוב: אם הוא הגיש וחסרים לו מסמכים זה משהו אחר זה נחשב שהוא הגיש, לא מחכים עד שהוא ישלים את המסמכים.

ישראל אייכלר: הוא יקבל מתחילת השנה?

<גלית יעקובוב: עצם ההגשה מספיקה.

<שלומית אבינח: זה הסברה שאתם צריכים לעשות.

<איטה עטייא: זה כתוב בכל מקום.

ישראל אייכלר: גם אם חסרים מסמכים?

<גלית יעקובוב: כן.

<איטה עטייא: אנחנו מאפשרים להורה - - -

<שלומית אבינח: תגידו לפרוטוקול מה מסמכי החובה.

<איטה עטייא: אנחנו מאפשרים להורה, על מנת שהוא לא ייפגע בנושא הדרגה, להגיש שלושה מסמכי חובה, שאלון, אישור קבלה למעון ותעודת זהות.

<איטה עטייא: מאותו רגע שהוא הגיש את השלושה האלה זה מתחיל לעבוד.

<איטה עטייא: הוא לא מקבל קנס.

ישראל אייכלר: אבל זה מתחיל לעבוד מתחילת השנה?

<איטה עטייא: כן, ודאי, מהיום שהוא הגיש.

<איטה עטייא: אם הוא לא מגיש כלום - - -

<גלית יעקובוב: מהיום שהוא הגיש.

ישראל אייכלר: זה לא מתחילת השנה.

<גלית יעקובוב: אם הוא הגיש בנובמבר אז בנובמבר.

<שלומית אבינח: אבל הטעות של ההורים שהם מחכים להגיש את כל המסמכים ואז הם לא יודעים - - -

<גלית יעקובוב: אבל, שלומית, אנחנו כותבים את זה גם בהודעה להורה, גם בהודעה לארגונים.

<שלומית אבינח: זה הארגונים צריכים להנחות את ההורים.

<גלית יעקובוב: כמו שאת יודעת, ואת מקבלת העתק מאיתנו, אנחנו מוציאים פעם בחודש עדכון לכולם, כולל הסברים של אלכס וכולל הכול.

<גלית יעקובוב: להורים צריכה להיות מינימום של אחריות, הורה לא יכול להיכנס למעון בספטמבר ולהגיש מסמכים במאי.

ישראל אייכלר: אולי תרשמי את זה בסיכום, אנחנו מבקשים שיודיעו לכל המעונות ולכל המשפחתונים, שיידעו שלפחות, מה שאמרת, טופס אישי ותעודת זהות שיהיה מיד, אחר כך הם יכולים להשלים.

<יעל שמרגד: זו גם אחריות של משרד הכלכלה, למה לזרוק את זה רק - - -

<איטה עטייא: אנחנו מעדכנים, אני מקווה שאת קוראת את העדכונים שאנחנו שולחים.

<יעל שמרגד: אני קוראת את העדכונים, יותר מדי.

<איטה עטייא: אז תעדכני את ההורים, תתלי את זה על הלוח.

<יעל שמרגד: אבל לדעתי אתם צריכים גם לעדכן.

<איטה עטייא: בסדר, אנחנו נתקשר הורה–הורה.

<יעל שמרגד: את לא צריכה לשלוח הורה–הורה, גם במודעה שאתם שמים בעיתון, שזה יהיה מובלט.

<איטה עטייא: הכול כתוב, הכול מובלט, כולל ההנחיות שאלכס שולח כל - - -

<יעל שמרגד: זה לא מובלט, ואת לא צריכה לדבר בעוינות כל כך.

<איטה עטייא: לא, את מדברת כאילו אנחנו לא שולחים.

<יעל שמרגד: אבל את מדברת בעוינות, אני לא מבינה למה.

<יעל שמרגד: את משרתת ציבור בדיוק כמוני.

<איטה עטייא: אני אגיד לך למה, כי כל מה שאנחנו עושים לא מספיק טוב בשבילך, אף פעם.

<יעל שמרגד: בשבילי?

<יעל שמרגד: למה?

<יעל שמרגד: אני מצוין לי.

<איטה עטייא: בסדר.

<איטה עטייא: אני חושבת שאנחנו עושים מעל ומעבר.

<יעל שמרגד: אני חושבת שאת מדברת בעוינות וזה לא לעניין.

<איטה עטייא: בסדר, לא נורא.

<איטה עטייא: תודיעי להורים לשלוח בזמן, ככה הם לא יידפקו.

<איטה עטייא: זה יעזור לכולנו.

<איטה עטייא: לא, די, מספיק.

<יעל שמרגד: אתם שוכחים שאתם משרתי ציבור כאן, לא רק אנחנו.

<יעל שמרגד: גם אנחנו וגם אתם משרתי ציבור.

<איטה עטייא: אז אני מודיעה לפרוטוקול שאני חושבת שאלכס עושה הרבה, מעל ומעבר - - -

<יעל שמרגד: אין לי תלונות נגד אלכס, אבל הנה שיחת העוינות שלך לא תורמת לאווירה של עבודה.

<איטה עטייא: האווירה לא קשורה, מה שקשור - - -

ישראל אייכלר: דו השיח הזה לא נרשם בפרוטוקול.

<איטה עטייא: אי אפשר כל ועדה לבוא לעשות - - -

<יעל שמרגד: מספיק עם מה?

<יעל שמרגד: עם העוינות שלך?

<יעל שמרגד: את צודקת.

ישראל אייכלר: רק שנייה, אני פשוט לא שמעתי את הוויכוחים ביניכן, וטוב שלא שמעתי, כי זו לא ועדה של פוליטיקה, אנחנו ועדה מאוד מעשית ולטובת האזרח.

<איטה עטייא: אני בעד.

<יעל שמרגד: זה מה שהסברתי, שמשרד הכלכלה הוא לא עוין - - -

ישראל אייכלר: את כל הוויכוחים הפוליטיים אני משאיר מחוץ לדלת.

ישראל אייכלר: לגבי הבעיה שהחל משנת הלימודים תשע"ז תתאפשר הגשת בקשות והשלמת מסמכים באמצעות טפסים מקוונים בלבד ולא יתאפשר משלוח ערכות הרשמה בדואר רשום להשלמת מסמכים בפקס, אני חושב שזו מדיניות שקשה לעמוד בה.

ישראל אייכלר: כפי שאמרתי, צריך לאפשר להמשיך לשלוח טפסים באינטרנט ובפקס.

ישראל אייכלר: היועצת המשפטית שלנו אומרת שזה גם מנוגד להחלטת הממשלה, כך שאני לא יודע איך קיבלו החלטה כזו.

<ורד קירו-זילברמן: אני אפרט את זה.

ישראל אייכלר: אולי תפרטי עכשיו.

<ורד קירו-זילברמן: יש החלטת ממשלה מינואר 2016 שמדברת על העמדת ערוץ תקשורת מקוון לציבור, פנייה אל הממשלה כחלופה לפקסימיליה קובעת שיש להנחות את כל משרדי הממשלה ויחידות הסמך לאפשר לכל אדם הפונה ומבקש להמציא מסמכים לעשות כן גם באמצעות כלי דיגיטלי, אבל הם מציינים במפורש שזאת בנוסף לשמירת האפשרות לפנייה באמצעים הנהוגים כיום.

<ורד קירו-זילברמן: אז אני מפנה את תשומת לבו של משרד הכלכלה, זה לא סביר גם שלא יעמידו לרשות פונים שאין ברשותם אמצעים דיגיטליים אפשרות לפנות.

<איטה עטייא: אבל למה אמרת שלא מעמידים?

<איטה עטייא: אני גם ציינתי - - -

<ורד קירו-זילברמן: אם זו הייתה הפנייה ל - - -

<איטה עטייא: אני גם ציינתי את זה, אנחנו גם שלחנו לכם - - -

ישראל אייכלר: כן, כתבתם לנו שבמקרים חריגים תאפשרו.

ישראל אייכלר: זה לא צריך להיות חריג.

<ורד קירו-זילברמן: זה לא חריג, זה צריך להיות הנוהל.

<איטה עטייא: מאחר שאנחנו בוחנים את הסיפור הזה כמעט שש שנים אנחנו יודעים מה היתרונות ומה החסרונות של הגשה מקוונת לעומת הגשה רגילה.

<איטה עטייא: שלחנו לכם גם את כל היתרונות והחסרונות, הכוונה היא לבוא לטובת ההורה.

<איטה עטייא: אל"ף, הוא חוסך לו את הדואר הרשום, בי"ת, כל הפקסים שמגיעים אלינו למוקד, לצערי הרב חלקם הגדול משובש, לא ברור, לא קריא.

<איטה עטייא: מה עושה הורה?

<איטה עטייא: הורה שולח, הוא אומר 'אני שלחתי', אנחנו לא תמיד יודעים להתמודד עם החומר הזה.

<איטה עטייא: אחרי שהגענו בשנה שעברה ל-86% של הגשה מקוונת זו כנראה לא גזרה שהציבור לא יכול לעמוד בה - - -

ישראל אייכלר: לא, זה מראה שרק 14%, זה בסדר גמור, תוכלו לטפל בהם.

<איטה עטייא: אז אמרנו שהשנה אנחנו נעבור להגשה מקוונת, אבל הנחינו את המוקד לטפל בכל הורה שלא מוכן להגיש הגשה מקוונת, לשלוח לו שאלון ידני, זה גם כתוב בזה שנתתי לך.

<איטה עטייא: נכון לעכשיו הורים התקשרו למוקד, הורים שהייתה להם בעיה למלא, אנחנו סייענו להם למלא, ונכון להיום הוגשו 3,500 שאלונים ואחרי שסייענו להורה למלא את השאלון עדיין לא ביקשו.

<איטה עטייא: יש לנו יחידה מיוחדת במוקד שהתפקיד שלה זה לשלוח שאלונים ידניים ולטפל בכל מי שמתקשה.

<איטה עטייא: לא יהיה שום הורה שירצה לקבל שאלון ידני ולא יקבל מאיתנו.

ישראל אייכלר: אני לוקח את המשפט האחרון שלך.

<איטה עטייא: מבטיחה לך שלא יהיה הורה שיינזק בגלל שזה הגשה מקוונת.

<איטה עטייא: ולא רק זה, גם יהיה צוות ייעודי שילווה את ההורה הזה, ישאל אותו 'קיבלת?' 'שלחת?'

יוליה מלינובסקי: המוקד ערוך לשפות?

<איטה עטייא: בוודאי.

יוליה מלינובסקי: מה בוודאי?

יוליה מלינובסקי: את לא שמעת את השאלה.

יוליה מלינובסקי: שאלתי האם המוקד ערוך לשפות.

<איטה עטייא: רוסית, אמהרית ועברית וערבית.

<איטה עטייא: ארבע שפות.

יוליה מלינובסקי: ומה עם צרפתית?

יוליה מלינובסקי: כי יש לנו המון עולים חדשים מצרפת עכשיו.

ישראל אייכלר: צריך לעדכן את זה, זה דבר חדש.

ישראל אייכלר: יש לנו עשרות אלפי עולים עכשיו.

<איטה עטייא: אנחנו עוד לא קיבלנו - - - בצרפתית ועל פי המכרז אם אנחנו נידרש אז נגייס מוקדנים שמדברים צרפתית.

<איטה עטייא: עד היום לא נדרשנו לזה.

יוליה מלינובסקי: סליחה, גברתי, נפעיל קצת שיקול דעת, לא נורא.

יוליה מלינובסקי: יש לנו באזורים מסוימים בארץ, כמו אזור נתניה, הרבה עולים חדשים דוברי צרפתית, מן הסתם הם מתקשים.

יוליה מלינובסקי: טוב שהפנמתם לרוסית וערבית ואמהרית, תודה רבה, אבל יש לנו עכשיו צרפתית, אז כדאי לשים לב לזה ואולי באזור מסוים, אני לא יודע איזה המוקד עובד - - -

ישראל אייכלר: לא, זה ארצי.

יוליה מלינובסקי: מצוין, שיהיה לפחות מישהו אחד שיודע להתמודד, שיודע להחזיר שיחה, שיודע לסייע.

יוליה מלינובסקי: כדאי לשים לב.

<איטה עטייא: עד היום היו לנו שיחות בצרפתית?

<אלכסנדר בלונוגוב: לא שאני יודע.

<איטה עטייא: אנחנו נבדוק את זה.

ישראל אייכלר: את זה סיימנו.

ישראל אייכלר: אני רוצה לומר את מה שדיברנו פה לפרוטוקול.

ישראל אייכלר: מסמכי החובה הבסיסיים כוללים צילום תעודת זהות, אישור קבלה למסגרת ושאלון הרשמה.

<איטה עטייא: אלה השלושה הבסיסיים שמרגע זה זה מתחיל, אחרי זה משלימים את המסמכים.

<איטה עטייא: כמובן שעדיף להגיש את הכול ביחד, זה ברור.

ישראל אייכלר: אבל רק טופס רישום ואישור קבלה למסגרת וצילום תעודת זהות.

<איטה עטייא: נכון.

ישראל אייכלר: אז אנחנו נודיע את זה להורים, אנחנו בשידור חי באינטרנט ובטוויטר וגם במשרד צריך להודיע לארגונים והארגונים צריכים להודיע להורים, בזמן הרישום.

ישראל אייכלר: כמו שרושמים את כל הפרטים, גם את זה צריך.

ישראל אייכלר: אני רוצה עכשיו לקיים סבב דיון על הנושא של המעונות ואחר כך נעבור למשפחתונים.

ישראל אייכלר: ראשונה חברת הכנסת מלינוב?

יוליה מלינובסקי: מלינובסקי.

יוליה מלינובסקי: אני אומרת את שם המשפחה שלך נכון, אייכלר, נכון?

ישראל אייכלר: כן, אבל אייכלר זה רק שש אותיות, מלינובסקי זה שמונה.

יוליה מלינובסקי: נתחשבן אחר כך.

ישראל אייכלר: בבקשה, זכות הדיבור.

יוליה מלינובסקי: תודה רבה, כבוד היושב ראש.

יוליה מלינובסקי: היה לי מאוד חשוב להיות בוועדה לפניות הציבור כי אולי זה לא פופולרי, כולם רוצים ועדות אחרות, אבל אני כיהנתי 13 שנה כחברת מועצה בחולון אז פניות ציבור זה משהו שהוא כל כך טבעי בשבילי, זה משהו שהוא בסדר היום, לענות לטלפונים, לעזור לאנשים, לטפל בכל מיני בעיות.

יוליה מלינובסקי: רק לאחרונה נתקלתי בסיפור, אם תוכלו לעזור לי לתת תשובות אני אשמח מאוד, שלגברת הייתה זכאות לקייטנה ועד שמשרד הכלכלה לא העביר כסף לרשות המקומית היא לא קיבלה את ההנחה שלה.

יוליה מלינובסקי: לא הבנתי את הקטע, מה הגברת אשמה בהתחשבנות בין המשרדים.

יוליה מלינובסקי: אנחנו כנראה נעלה את זה אחר כך בוועדה אחרת.

יוליה מלינובסקי: אם יש פה מישהו ממשרד הכלכלה?

<איטה עטייא: איזה קייטנה?

יוליה מלינובסקי: לא קייטנה, צהרון שהעירייה מפעילה ואז הוא מוכר למשרד הכלכלה ו מגיע לגברת הנחה, כנראה שהיא הייתה במצב סוציו אקונומי לא מי יודע מה טוב ועד שלא הייתה התחשבנות בין העירייה למשרד הכלכלה היא לא קיבלה את ההנחה שלה, היא שילמה מחיר מלא.

יוליה מלינובסקי: זה לא סביר בעליל, כי אם היא קיבלה את ההנחה כנראה שהיא זקוקה לה.

<איטה עטייא: העירייה לא העבירה לה?

יוליה מלינובסקי: העירייה אמרה שמשרד הכלכלה לא מעביר כסף ו'אנחנו לא נותנים הנחה'.

יוליה מלינובסקי: נמשיך, הנושא פה הוא מעונות.

ישראל אייכלר: לא, אולי תעבירי לה - - -

יוליה מלינובסקי: אני כבר פתרתי את הבעיה, היא קיבלה את ההנחה, אבל אם נתקלתי בזה במקרה ספציפי פלוני אלמוני אז כנראה שהבעיה היא מערכתית.

<איטה עטייא: אז היינו רוצים לבדוק.

יוליה מלינובסקי: אני אדבר איתכם אחר כך על זה, כדי לא לעכב את היושב ראש.

<גלית יעקובוב: נבדוק אם יש בעיה ונפתור אותה.

יוליה מלינובסקי: מעונות יום.

יוליה מלינובסקי: אני חייבת להגיד שהילדים שלי גדלו בגנים פרטיים, לא בוויצ"ו ולא בנעמ"ת, משיקולים שלי לא הלכתי למערכת הזאת, אבל זה לא אומר שלא צריך להשקיע במעונות, יכול להיות שצריך לחשוב איך לצרף ארגון גנים פרטיים כדי להוסיף כי אנחנו בבעיה, כי אין לנו, לא מספיק.

יוליה מלינובסקי: אז יש גנים פרטיים שאם הם יעמדו בקריטריונים יכול להיות שזה המצב להוסיף כדי להקל.

יוליה מלינובסקי: וכמובן שאנחנו צריכים חינוך טוב לילדינו ואנחנו רוצים שהמעונות יהיו לא סבירים אלא טובים ושהאוכל יהיה נורמלי ושהמטפלות יהיו מוסמכות.

יוליה מלינובסקי: אז כל זמן שביכולתי, בשיתוף פעולה עם היושב ראש, אני מוכנה לעבוד על הנושא הזה.

יוליה מלינובסקי: זה נוגע לכל הציבור, לא משנה איזה ציבור, ציבור דתי או ציבור חילוני או ציבור ערבי או ציבור דרוזי, לכולם יש ילדים וכולם צריכים לשלוח אותם למעונות יום.

יוליה מלינובסקי: אז הבעיה קיימת וכנראה שאנחנו צריכים פה לחשוב איך לפרוץ את הגבולות ואולי להגיע לפתרונות יותר יצירתיים.

יוליה מלינובסקי: אני גם חברה, וגם אתה, בוועדת הרווחה והבריאות, יש לנו כלים להתמודד, כל מה שיעלה פה ויצטרך חקיקה והמשך פעילות ומשהו, לפחות אני לרשותכם בשיתוף פעולה מלא.

יוליה מלינובסקי: תודה רבה.

ישראל אייכלר: יש לנו מכתב, כמו שאומרת חברת הכנסת מלינובסקי, שהיא פתרה בעיה, יש לנו פה אדם שהיו לו בעיות והוא כותב שלאחר שלושה חודשים של עינוי בשעה טובה נקבעה לי דרגת זכאות.

ישראל אייכלר: הוא ארגון קבוצת פייסבוק, הורים מטורטרים והוא סגר את זה לבקשת המנהלת שלנו והוא מודה פה לצוות הוועדה והוא מקווה שבשנה הבאה ההליך יהיה קצר יותר ללא עיכובים כאלה.

ישראל אייכלר: פה יש את החתימה, אני לא אומר שמות.

<קריאה: הוא שוטר?

ישראל אייכלר: במקרה כן.

ישראל אייכלר: אבל אנחנו נזהרים מאוד עם שמות בוועדה.

ישראל אייכלר: היועצת המשפטית הודיעה לנו, אני אומר את זה בדרך כלל בכל ועדה שכל בן אדם שלא רוצה ששמו יפורט מבין הפונים, אז לא אומרים את השמות.

ישראל אייכלר: בבקשה, מי רוצה לדבר עכשיו?

<שלומית אבינח: יובלים רצה לדבר, משה סוויסה.

ישראל אייכלר: איפה זה יובלים?

<משה סוויסה: יובלים זה רשת ארצית, עפולה, נתניה, בבני ברק יש לנו ריכוז גדול של מעונות יום, ירוחם, באר יעקב.

<משה סוויסה: בנושא הדרגות אני לא יודע אם אני נקרא איש בשורה, אבל מאז שאלכס במוקד בטבריה אנחנו רואים שהדרגות מטופלות בהקדם.

<משה סוויסה: אין לנו בעיות עם הורים, הנושא מטופל כמו שצריך.

<משה סוויסה: הייתי רוצה להוסיף בנושא של המטפלות, לא רק במשפחתונים, גם במעונות יום, שזו בעיה אקוטית, זו בעיה שנובעת מעצם הפעילות של מעונות היום.

<משה סוויסה: אז אני מקווה באמת שכמו שהדרגות, הבעיה נפתרה על הצד הטוב ביותר, בכל אופן לראות עינינו, אז גם בנושא של המטפלות המוסמכות המשרדים הרלוונטיים ירימו את הכפפה וידאגו למעונות יום.

ישראל אייכלר: מה הבעיה?

<משה סוויסה: הבעיה היא, שבפרט בציבור החרדי ישנן מטפלות שבאות, עובדות קשה משעה שבע עד שעה ארבע או חמש, מטפלת שמתמודדת לאחר מכן גם בעבודה שנייה בבית, מטופלת בילדים, והשכר הוא שכר מינימום, עוד קצת מעל המינימום מה שהארגונים נותנים.

ישראל אייכלר: כמה זה היום שכר מינימום?

<משה סוויסה: אני חושב 4,300, פחות.

ישראל אייכלר: 25 שקל לשעה?

<משה סוויסה: יותר, 26, ברוטו.

<משה סוויסה: עובדת שבאה לעבוד ועובדת עם ילדים ואנחנו רוצים שהיא תיתן הכול ויש דרישות מטעם משרד הכלכלה והדרישות הן מוצדקות, שיהיו מטפלות מוסמכות, בעלות תעודה, אבל - - -

ישראל אייכלר: אתה מבין למה מטפלת צריכה תעודה?

<משה סוויסה: אני שם את הבן שלי היום, ילד בגיל חצי שנה, אצל מטפלת בתינוקייה ואני רוצה לדעת שהמטפלת הזאת היא מטפלת ראויה, מטפלת שעברה הכשרה לטיפול בגיל הרך.

<משה סוויסה: אני לא יודע מה תעודה כוללת, אולי נעשה איזה שהיא חשיבה מחודשת לגבי תעודה של מטפלות, אולי עכשיו זה צו השעה לבוא ולתת תעודה של סוג 1 וסוג 2, להביא עוד כוח בתקופה הזאת, בודקים את הניסיון, בודקים את האחריות של זאת שבאה לעבודה.

<משה סוויסה: המצב הוא שאין מטפלות מוסמכות

ישראל אייכלר: זו הבעיה.

<משה סוויסה: סליחה, יש קושי מאוד גדול לאתר מטפלות מוסמכות ויש צורך במעונות יום.

<משה סוויסה: אנחנו הארגונים מרימים את הכפפה, אנחנו פותחים מעונות יום ולאו דווקא בשטחים שהמדינה מקצה לנו, אלא אנחנו קונים שטחים, בונים ביוזמה פרטית, אבל כשאנחנו מגיעים לגייס כוח אדם אנחנו נתקלים בקשיים.

<משה סוויסה: בציבור שלנו, ברוך ה', מטפלת עובדת שנה, אנחנו מכשירים אותה, אנחנו עושים באחד המעונות שלנו הכשרה פנימית ביחד עם משרד הכלכלה למטפלות, מגיע הזמן שהיא צריכה ללדת, אחרי הלידה היא יוצאת לחופשת לידה ולא חוזרת עקב טיפול בילד.

<משה סוויסה: היא אומרת לי, 'אני רוצה לחזור לעבודה, אבל קשה, זה לא שכר מתגמל'.

<משה סוויסה: ובעצם אנחנו מפסידים סייעת שהשקענו בה שנה, שנה וחצי, שנתיים, היא כבר הכירה והיא עוזבת את העבודה - - -

ישראל אייכלר: מה אתה מציע?

<משה סוויסה: יש הרבה רעיונות.

<משה סוויסה: אני מציע שתהיה עבודה מועדפת.

<גלית יעקובוב: הסוגיה הזאת של כל נושא מעמד המטפלת, השכר שלה, ההכשרה שלה, הנושא של מערך היחסים בינינו לבין הארגונים בנושא הזה ובנושאים אחרים זה הנושא הגדול שנדון עכשיו על שולחן של משא ומתן שמלווה על ידי ועדת העבודה והרווחה וועדת הכספים ואני מניחה שגם הוועדה כאן, שכשנשלחנו נשלחנו לעשות מה שנקרא שיעורי בית של לשבת עם כל הארגונים שמפעילים ולבדוק בדיוק את הצרכים, לבדוק את הצרכים אל מול התעריף שנקבע ושלא נקבע, איך אפשר לשפר את מערך ההכשרה, להתאים אותו למה שצריך, לראות אם צריך להעלות את שכרה של המטפלת, לראות אם צריך לשפר את תנאי עבודתה, לראות אם צריך להוסיף תקינה של מטפלות.

<גלית יעקובוב: כל השאלות האלה זה חלק ממערך שאלות גדול מאוד שנדון כרגע בשולחנות מקבילים אל מול הארגונים ובליווי של ועדת הכנסת.

ישראל אייכלר: מה דעתך?

ישראל אייכלר: כמה זמן צריך ללמד מטפלת?

<גלית יעקובוב: היום במערך ההכשרה יש אפילו מסלולים שמאפשרים למטפלת רק לגשת לבחינה.

<קריאה: אם היא בעלת ניסיון.

<קריאה: 4,500 שקל למטפלת מוסמכת.

ישראל אייכלר: היא צריכה לשלם?

<גלית יעקובוב: לא, זה לא כל כך נכון.

<גלית יעקובוב: יש לנו קורסים מתוקצבים שהמשרד משלם ומממן אותם.

<שלומית אבינח: מי זכאים לקורסים האלה?

<גלית יעקובוב: כל דורשות העבודה, אין שם דרישות יותר מדי בשמים, מי שדורשת עבודה, בדרישות מאוד בסיסיות יכולה לגשת, גם המספרים מראים - - -

<שלומית אבינח: מורה שרוצה לעשות הסבה?

<גלית יעקובוב: בקלות מאוד.

<ישראל משה פרידמן: בבני ברק כל המטפלות לומדות במבח"ר, משלמות 4,500 שקל ואף אחד מעיריית בני ברק לא יודע מזה שיש להשיג יותר זול.

<ישראל משה פרידמן: זה לא נכון.

<גלית יעקובוב: אני חוזרת ואומרת, הסוגיות האלה כן צריכות להיות נדונות כי מבחינת מה ש - - -

יוליה מלינובסקי: אני רוצה להיות מטפלת בגן, מה ההליך שאני צריכה לעבור?

<גלית יעקובוב: במעון, יש לך כמה מסלולים כרגע, מה שיש היום, ושוב אני אומרת, גם זה נדון כדי לנסות להנגיש את זה עוד יותר.

<גלית יעקובוב: יש לך היום כמה אפשרויות.

<גלית יעקובוב: יש לך אפשרות לבוא ולעשות את הקורס אצלנו שהוא קורס ממומן אצלנו, עוד לפני שהתחלת את יומך הראשון בעבודה, לעבור את הקורס, לעבור את הבחינה וללכת ולראות אם את יכולה להתקבל.

יוליה מלינובסקי: אני לא משלמת על זה?

<גלית יעקובוב: אם את דורשת עבודה ואת מוצאת את הקורס שנפתח אצלנו את לא צריכה לשלם.

יוליה מלינובסקי: מה זאת אומרת דורשת עבודה?

יוליה מלינובסקי: אם אני רשומה בלשכת תעסוקה?

<גלית יעקובוב: זה לא חייב להיות שאת רשומה בלשכה, את באה ואומרת 'אני כיום לא מועסקת'.

<גלית יעקובוב: פעם היה צריך להביא טופס 22, היום גם את זה לא צריך להביא.

<ישראל משה פרידמן: יש קורסים מטעם משרד הכלכלה למטפלת בחינם?

<גלית יעקובוב: כן.

<גלית יעקובוב: קורסים מתוקצבים.

<ישראל משה פרידמן: זה לא ידוע לנו.

<קריאה: למחוסרות עבודה.

<ישראל משה פרידמן: כל אחת מחוסרת עבודה.

ישראל אייכלר: כל מי שרוצה להיות מטפלת אין לה עבודה אחרת.

<גלית יעקובוב: לא נכון.

<ישראל משה פרידמן: מה ההגדרה מחוסרת עבודה?

<גלית יעקובוב: מי שאיננה עובדת היום.

<ישראל משה פרידמן: היא עקרת בית שרוצה - - -

<גלית יעקובוב: נכון.

<גלית יעקובוב: אבל עלה צורך גם מתוך הארגונים שאומרים: אנחנו לא אוהבים את המסלול הזה, למה?

<גלית יעקובוב: כי אנחנו מתחילים ללכת איתם, מכשירים ומכשירים, היא באה ביום הראשון, ביום השני היא כבר לא רוצה את העבודה, העבודה קשה לה, לא מתאימה לה, לא נוחה לה, בשביל מה כל זה?

<גלית יעקובוב: אנחנו רוצים למצוא את הדרך לתת את ההכשרה למי שכבר עובדת היום במעונות היום, אנחנו רוצים שתאפשרו לנו להעסיק אותם עוד לפני שיש להם את ההכשרה.

ישראל אייכלר: ואתם מאפשרים?

<גלית יעקובוב: אנחנו מאפשרים כל עוד היא לא המטפלת המובילה, בדרך כלל שנה.

<גלית יעקובוב: זו הבקשה של הארגונים ואנחנו יכולים גם להבין מאיפה זה מגיע.

<ישראל משה פרידמן: הארגונים יקבלו תקצוב על הקורס שאנחנו עושים?

<שלומית אבינח: גלית, הפניות הן אחרות.

<שלומית אבינח: מורה רוצה לפתוח משפחתון, נמאס לה להיות מורה והיא רוצה לפתוח משפחתון.

<גלית יעקובוב: בואו נפריד בין מטפלות במעונות יום לבין משפחתונים.

<גלית יעקובוב: מנהלות משפחתונים זה משהו אחר.

<שלומית אבינח: אז בואי תמשיכי בשאלתי, מורה רוצה לפתוח משפחתון בבית.

<שלומית אבינח: היא מורה, היא הייתה במערכת החינוך, התייאשה ורוצה לפתוח משפחתון.

<שלומית אבינח: אין לה מטפלת מוסמכת, היא רשאית לפתוח משפחתון?

<גלית יעקובוב: לא, מנהלת משפחתון לא.

<גלית יעקובוב: אני אסביר גם למה.

<שלומית אבינח: מעון זה רשת.

<שלומית אבינח: זה הרשת מנחה.

<ישראל משה פרידמן: - - - שתלמד אותם ותהיה אחראית על כל מה שקורה איתם ולשמור על חמישה תינוקות קטנים, בדרך כלל היא גם כן אמא שגידלה ילדים, היא לא יכולה עד שהיא לא תעבור קורס של שנתיים ולשלם 4,500 שקל.

<ישראל משה פרידמן: במסגרת הקורס היא תלמד מחשבים, היא תלמד המון המון דברים שאין להם שום קשר עם הגיל הרך.

<ישראל משה פרידמן: זה הרעה במצב, לפני כמה שנים, אפילו בנוהל היה שאפשר להיכנס להתחיל לעבוד במשפחתון ותוך כדי עבודה לעבור את הקורס הזה והפסיקו את זה.

<ישראל משה פרידמן: אני מדבר עכשיו מטעם עיריית בני ברק, הטענה שלנו, יש לנו אגף רווחה, יש לנו עובדות סוציאליות מוסמכות שבית הדין סומך עליהן להוציא ילד מהבית, חוות הדעת של עובדת סוציאלית היא בדברים גורליים מאוד וסומכים עליהן, ועובדת סוציאלית תאמר 'האישה הזו, אנחנו מכירים אותה, עבדה אצלנו, אנחנו בחנו אותה, היא ראויה להיות מטפלת עד שתוציא את הרישיון' ומשרד הכלכלה מסרב לזה לחלוטין.

<ישראל משה פרידמן: אם הם היו מסכימים לעצה הזו, שכל מי שאגף הרווחה, שדי מוסמך, הם אנשים מאוד מאוד אחראים וסומכים עליהם על דברים הרבה הרבה יותר כבדים - - -

ישראל אייכלר: למה אני צריך להגיע לאגף הרווחה?

<ישראל משה פרידמן: כי אגף הרווחה, הם מנהלים את המשפחתונים.

<ישראל משה פרידמן: אצלנו, בעיריית בני ברק - - -

<שלומית אבינח: כל רשות בוחרת - - -

<ישראל משה פרידמן: אצלנו בעיריית בני ברק יש אגף הרווחה שמנהל את המשפחתונים והם מוסמכים על הדברים הקשים ביותר שהם מחליטים והם לא יכולים להחליט על מטפלת מסוימת שתהיה מטפלת.

<ישראל משה פרידמן: לכן אין מטפלות, לכן יש לנו בבני ברק היום 780 ילדים שלא הולכים למשפחתונים, אין להם את הזכות המינימלית הזו ללכת למשפחתון או למעון ולכן יש 700 נשים - - - יש מהפך היום בציבור החרדי, יש היום נשים חרדיות שעובדות עבודות - - - פעם הן עבדו רק כמורה, אז הסתדרו עם מטפלת כמה שעות ביום, היום עובדים בהיי טק, עובדים בעריכת דין, עובדים בראיית חשבון, עובדים בעסקים.

<ישראל משה פרידמן: היום יש מהפכה בציבור החרדי ובמקום שהמדינה, שהממשלה, תעזור למהפכה הזו, צועקים כל הזמן 'הציבור החרדי לא רוצה לעבוד והוא רק נטל' והציבור החרדי מאוד רוצה לתת ולא לקבל, הם רוצים להיות מהנותנים ולא מהמקבלים, וכל הזמן שמים ברקסים בעגלה.

<ישראל משה פרידמן: העגלה לא יכולה לנסוע, אי אפשר לנסוע בצורה כזו.

יוליה מלינובסקי: אדוני, אני רוצה להבין.

יוליה מלינובסקי: יש סייעת במעון, שזה סיפור אחד.

<ישראל משה פרידמן: אני מדבר על משפחתונים.

יוליה מלינובסקי: ויש משפחתון.

יוליה מלינובסקי: אז בוא נשאל ונבין, אני רוצה לפתוח משפחתון, שיהיו לי חמישה ילדים, שהמשפחתון הזה יהיה מוכר ואז ההורים יוכלו לקבל גם את הסבסוד עבור המשפחתון ואני אעבוד לפי הכללים של משרד הכלכלה.

יוליה מלינובסקי: אני יכולה לעשות את זה?

<גלית יעקובוב: במקרה של מנהלת משפחתון, היא חייבת להיות מוכשרת.

<גלית יעקובוב: היא צריכה לעבור את הקורס או לעבור את הבחינה.

<גלית יעקובוב: יש אפשרות לעבור את כל הקורס או לעשות בחינה אקסטרנית, אלה שתי אפשרויות שקיימות, אבל היא חייבת להיות בעלת תעודת הכשרה.

<גלית יעקובוב: אני רוצה להסביר את ההבדל בין מעון למשפחתון.

<גלית יעקובוב: במעון יש כיתה עם שלוש מטפלות בדרך כלל, המטפלת הראשית בכל כיתה חייבת להיות מוכשרת, היא חייבת להיות בעלת תעודה.

יוליה מלינובסקי: כמה ילדים במעון?

<גלית יעקובוב: בכיתה, תלוי איזה כיתה, 15, 18.

יוליה מלינובסקי: הבנתי, זה מעון.

יוליה מלינובסקי: אני אומרת, יש הרבה נשים שפותחות בבית.

<גלית יעקובוב: אני יודעת, אני רק רוצה להסביר את ההבדל.

<גלית יעקובוב: במעון, כשיש שלוש מטפלות אנחנו אומרים בסדר, יש מטפלת אחת בעלת הסמכה, יש לה את כל ההכשרה שהיא צריכה, האחרות ייכנסו להתחיל לטפל, כשיש מישהי שאיתם שהיא מוכשרת ואז תוך כדי עבודה יקבלו את ההכשרה, יעברו את הבחינה וכולן יהיו מוכשרות.

<גלית יעקובוב: גם זה לא מצב אוטופי, האוטופי זה שכולם מוכשרים מהרגע הראשון, אבל בסדר, זה מצב קיים.

ישראל אייכלר: אבל למה זה צריך לעלות 4,500 שקל?

ישראל אייכלר: אני לא מבין.

<גלית יעקובוב: לגבי עלות זו שאלה שנייה נפרדת.

<גלית יעקובוב: לגבי מנהלת משפחתון, היא לבד בביתה עם חמישה ילדים, היא חייבת להיות מוכשרת לטפל בהם בכל האלמנטים.

יוליה מלינובסקי: מה זה מוכשרת?

<גלית יעקובוב: זה לקבל את ההכשרה בתחומים של איך מטפלים בילד, איך ניגשים אליו, איך מטפלים בעזרה ראשונה אם חלילה קורה משהו, איך מזעיקים.

<גלית יעקובוב: היא לבד עם חמישה ילדים, זאת אחריות מאוד כבדה.

<גלית יעקובוב: לגבי השיח על הרכב ההכשרה המקצועית והאם אפשר לעשות מודולות או לשנות או לקצר, זה חלק מהדיון שאנחנו עושים עכשיו.

יוליה מלינובסקי: זה כרגע בדיון?

<גלית יעקובוב: כן.

יוליה מלינובסקי: אבל זה עולה 4,500 שקל, נכון?

<גלית יעקובוב: אם לא לוקחים את הקורס המתוקצב של משרד הכלכלה, שמפעיל, כי יש קורסים מתוקצבים גם לדבר הזה.

ישראל אייכלר: כל אמא שרוצה לעשות משפחתון יכולה לקבל את הסבסוד?

<גלית יעקובוב: אם היא דורשת עבודה היא זכאית.

<גלית יעקובוב: עוד פעם, אלה אותן זכאויות כמו שאמרנו לגבי ה - - -

ישראל אייכלר: אם היא לא עובדת במשהו אחר היא זכאית?

<גלית יעקובוב: כן.

<ישראל משה פרידמן: לגבי מנהלת משפחתון, היא גם יכולה לקבל את הקורס בחינם?

<גלית יעקובוב: אם היא לא עובדת היא יכולה לקבל אותו בחינם.

<ישראל משה פרידמן: אני מדבר על מנהלת משפחתונים.

<גלית יעקובוב: אם היא לא עובדת היום היא יכולה לקבל את הקורס.

יוליה מלינובסקי: משפחתון עם חמישה ילדים, על זה אנחנו מדברים.

<גלית יעקובוב: כן, זה אותו דבר, זה אותו סוג.

<ישראל משה פרידמן: ולמה אי אפשר לסמוך על אחת שעובדת סוציאלית אומרת 'יש לה ניסיון, אנחנו מכירים אותה, אנחנו אומרים שיש לה ניסיון'?

<ישראל משה פרידמן: יש חוות דעת מקצועית שהיא יודעת לנהל חמישה ילדים.

<גלית יעקובוב: חוות הדעת המקצועית שאנחנו מכירים בסופו של דבר זה הכשרה מקצועית שאומרת שהאישה הזאת למדה את כל מה שהיא צריכה ללמוד כדי לטפל בחמישה תינוקות.

<גלית יעקובוב: גם עיוני, גם מעשי, ואני אומרת עוד פעם, זה כולל בתוכו גם עזרה ראשונה - - -

ישראל אייכלר: כמה זמן הקורס הזה?

<גלית יעקובוב: הקורס הבסיסי של - - -

ישראל אייכלר: מנהלת משפחתון.

<גלית יעקובוב: זה אותו דבר, זה סוג 1, זה 800 שעות לימוד - - -

ישראל אייכלר: למה צריך 800 שעות לימוד?

<גלית יעקובוב: זה מתבסס על דוח ועדת הסטנדרטים שקבעה - - -

ישראל אייכלר: את יודעת מה זה 800 שעות?

<גלית יעקובוב: יש דוח שקבע את כל ההרכב שמתוך ה-800 320 זה מעשי, זה לא - - -

ישראל אייכלר: אפשר להיות רופא מנתח ב-800 שעות.

<גלית יעקובוב: ההרכב של הקורס הזה נבנה על בסיס דוח ועדת הסטנדרטים שאנחנו גם עליו נבחנים פה בכנסת ושואלים אותנו כל פעם גם על הדבר הזה, איך זה שאנחנו התרחקנו כל כך מהדוח הזה שמספר ומסביר בצורה מאוד ברורה מה צריכה להיות ההכשרה של מטפלת שהיא זאת שאחראית על הילדים.

<גלית יעקובוב: אבל אמרתי, גם הנושא הזה וגם היכולת לייצר מודולות קצרות, או כל מיני דברים כאלה, נבחנים עכשיו כדי לנסות לראות אם אפשר ל - - -

ישראל אייכלר: אני מקבל את ההנחה שלא לכל אחד יש בעיות בריאותיות, שהיא יכולה להיות אחראית על ילדים, בסופו של דבר אחריות על הילדים זה דבר יקר מאוד, אבל יש משהו בסיסי, אמר הרב פרידמן, למשל, שעובדת רווחה, אני לא מתכוון דווקא שעובדת רווחה תמליץ, אבל נניח שאת רוצה לתת להם קורס, להערכתי הפשוטה 40 שעות מספיק בשביל לדעת האם הגברת הזו היא נורמלית, האם היא יכולה לטפל בילד שמקבל - - -

<גלית יעקובוב: אנחנו לא מדברים על מערכת של בייביסיטרים.

ישראל אייכלר: זה משפחתון, מה זה משפחתון?

<גלית יעקובוב: לא, התפיסה, גם של המשפחתון זה לא שזה בייביסיטר.

<גלית יעקובוב: אם זה היה בייביסיטר זה היה נראה אחרת.

<גלית יעקובוב: אנחנו מדברים על מערכת שהיא סוג של מערכת חינוכית, אמנם לתינוקות, אבל מערכת חינוכית.

ישראל אייכלר: זאת אומרת שרציתם לעשות טוב ועשיתם סיבוך נוראי.

<יעל שמרגד: מצד שני לא נזלזל בזה, כי בסך הכול - - -

ישראל אייכלר: אני לא מזלזל, אבל אנחנו מכבידים על אנשים, גם על האמהות וגם על מנהלות משפחתונים.

<גלית יעקובוב: אני לא חושבת שאפשר להפקיד חמישה ילדים בידיה של מישהי שאין לה הכשרה לטפל בהם.

<גלית יעקובוב: צריך הכשרה.

<גלית יעקובוב: כמו שצריך הכשרה להיות אפילו מזכירה רפואית או אני לא יודעת מה - - -

ישראל אייכלר: יש לי פה עוזר שעובר עכשיו קורס של חובש בכיר במד"א.

ישראל אייכלר: כמה שעות הוא צריך, את חושבת?

<גלית יעקובוב: אני לא יודעת.

ישראל אייכלר: אני אספר לך, הוא כתב לי עכשיו, 173 שעות.

ישראל אייכלר: חובש בכיר במד"א.

<גלית יעקובוב: סליחה שאני אומרת, לא אני כתבתי את דוח ועדת הסטנדרטים.

ישראל אייכלר: אז בואו נתווכח עם זה.

<גלית יעקובוב: אמרתי שזה נמצא בדיון עכשיו, אבל אני לא חושבת שאפשר - - -

ישראל אייכלר: כי אם עשינו כלל שמפריע לכל כך הרבה אמהות ולכל כך הרבה - - -

<גלית יעקובוב: אבל מורה צריכה ללמוד ארבע שנים וגננת לומדת שלוש שנים - - -

<שלומית אבינח: אבל למה המורה לא יכולה לעשות הכשרה - - -

<ישראל משה פרידמן: מורה שלמדה ארבע שנים רוצה להיות מנהלת משפחתונים, היא צריכה עכשיו ללמוד עוד 800 שעות?

<ישראל משה פרידמן: מורה לא מספיק?

<גלית יעקובוב: לגבי המורה לא התייחסנו.

<ישראל משה פרידמן: רוב הנשים המטפלות, אני מדבר עכשיו על בני ברק, שמחפשות עבודה הן בעלות תעודות הוראה, הן כאלה שלמדו שש שנים חינוך.

<ישראל משה פרידמן: הם כבר למדו הכול.

<גלית יעקובוב: אז אני מוכנה - - -

<ישראל משה פרידמן: הם למדו הכול והם צריכים עכשיו - - -

ישראל אייכלר: בואו נשמע את התשובה.

<גלית יעקובוב: פנייה עד עכשיו הייתה לגבי גננות, איך זה שגננות צריכות לקבל את ההכשרה.

<גלית יעקובוב: הסברנו שיש עניין שגננות לומדות 3 עד 6 ולא לידה עד 3, שיש לזה איזה שהוא ניואנס, אבל הוצאנו מיד הקלה שאומרת שאם את גננת את צריכה רק את המינימום של המינימום, את עושה חודש התנסות, עוברת את הבחינה, נגמר הסיפור, לא רוצים ממך יותר שום דבר.

<גלית יעקובוב: לגבי המורות עוד לא הייתה פנייה, אני מוכנה לקחת את סוגיית המורות, לבחון גם אותה ולהגיד איזה התאמות אנחנו דורשים מהן כדי לעבור.

יוליה מלינובסקי: אחיות?

<גלית יעקובוב: אחיות, אם זה במובן שאתם חושבים שכל מה שצריך במשפחתון זה רק לשמור על הילד, אם זה אלמנט חינוכי אז לאחות אין ידע חינוכי מספק לחנך ילדים.

ישראל אייכלר: אוי באמת.

ישראל אייכלר: אני כופר בכל העניין הזה.

ישראל אייכלר: גם לנו, האנשים המאמינים, מותר לכפור במשהו.

ישראל אייכלר: אני כופר בעובדה שאמא שמגדלת עשרה ילדים - - -

יוליה מלינובסקי: אפילו שניים, סליחה.

ישראל אייכלר: אני אומר אפילו עשרה, צריכה לבוא ללמוד אצל מישהי איך לחנך תינוק בן חצי שנה.

ישראל אייכלר: באמת, זה נראה לי מוגזם.

ישראל אייכלר: אני מציע שיהיה פה איזה דירוג.

ישראל אייכלר: מי שמורה, אחות - - -

<קריאה: אם אנחנו מדברים על תחום חינוך זה לא.

<שלומית אבינח: מי שבאה מתחום החינוך לא יכולה לפתוח משפחתון בבית?

<קריאה: זה כבר משהו אחר, זה צריך - - -

<גלית יעקובוב: לא, זה לא אותה פרופסיה.

<גלית יעקובוב: להיות מורה עם 30 ילד בכיתה, שזה נורא קשה ואני לא יודעת איך עושים את זה, זה לא אותו דבר כמו לטפל בחמישה תינוקות בבית ולהיות אחראית על כל החמישה.

ישראל אייכלר: המנהלת יעקובוב, תשמעי את הצעתי ותגידי לי אם זה טוב, אם זה מקובל עליכם, דווקא מפני שאתם יושבים עכשיו על קביעת דברים.

ישראל אייכלר: צריך לעשות איזה שהוא דירוג, דרגה בסיסית זה קצת עזרה ראשונה, קצת להאכיל, שהילד לא ייחנק, קצת לדעת וקצת חינוך פדגוגי, לדעתי בין 20 שעות ל-40 שעות מקסימום זה מספיק.

ישראל אייכלר: מי שרוצה פרופסיה עם דרגה נוספת יכולה לקבל דרגה יותר גבוהה.

<ישראל משה פרידמן: אפשר גם יותר גבוה, אבל במהלך ה - - -

ישראל אייכלר: במהלך העבודה, כמו שאת אמרת בעצמך, נראה אם היא באמת עובדת שם שנתיים-שלוש, היא רוצה להיות - - -

<קריאה: ישנה סייעת שעובדת, מקבלת את העבודה, היא עובדת חודש - - -

<גלית יעקובוב: במעון איזה סייעת?

<ישראל משה פרידמן: עד לפני שנתיים היה הנוהל הזה ולא קרה שום דבר.

<ישראל משה פרידמן: הייתה התחייבות שהולכים ללמוד והלכו ללמוד.

<ישראל משה פרידמן: אבל עכשיו אומרים לא, אי אפשר לפתוח משפחתון.

<ישראל משה פרידמן: אף אחת לא רוצה ללמוד 800 שעות כשהיא לא יודעת אם יהיה לה משפחתון.

ישראל אייכלר: אני מציע שיהיה דירוג ברור.

ישראל אייכלר: כמו שיש תואר ראשון, תואר שני, דוקטורט, פרופסורה, גם בעניין הזה צריך לפתוח את השוק.

ישראל אייכלר: שנה אחת, בתוך השנה הזאת היא רוצה לקבל תואר מוסמכת יותר, מדריכה מוסמכת, או שהיא תוכל להכניס עוד יותר ילדים - - -

<שלומית אבינח: זה רק על המשפחתונים?

ישראל אייכלר: אני מדבר על משפחתונים, וגם במעונות.

ישראל אייכלר: במעונות, את אמרת בעצמך שזה עובד ככה, שאחת מנהלת אחראית ו - - -

<גלית יעקובוב: במעונות אחת אחראית ושתיים - - -

ישראל אייכלר: אותו דבר תעשי במשפחתונים.

<גלית יעקובוב: במשפחתון היא אחראית יחידה.

<גלית יעקובוב: אין אף אחת איתה.

ישראל אייכלר: בסדר, אז תתני לה את המשהו הבסיסי.

<ישראל משה פרידמן: אפשר לתת לה את המינימום, 20-30 שעות, בזה להתחיל, אחר כך - - -

ישראל אייכלר: אנחנו רושמים את הודעתך שתבדקו לגבי גננות.

<גלית יעקובוב: אנחנו נבדוק את זה במסגרת הבדיקה של המודולות ואנחנו - - -

<ישראל משה פרידמן: אחר כך תהיה התחייבות מצדה שתגמור את הכול.

ישראל אייכלר: יש לך קטע בנושא המשפחתונים שרצית לדבר עליו, לגבי התקצוב.

<ישראל משה פרידמן: אני מדבר על תקצוב של משפחתונים.

<ישראל משה פרידמן: יש בבני ברק, כמו שאמרנו מקודם, 780 ילדים, בני ברק זה עיר שיש 6,000 לידות בשנה, זאת אומרת שיש לנו 18,000 ילדים בין 0 ל-3.

<קריאה: בין לידה לשלוש.

<קריאה: אין גיל 0.

<קריאה: ברגע שבן אדם נולד הוא כבר בלידה.

<קריאה: בגיל 8 ימים הוא יהודי, אבל - - -

<ישראל משה פרידמן: לא, הבן אדם הוא לא גיל אחד, אי אפשר להעריך אותו, אבל הגיל הוא 0.

<ישראל משה פרידמן: אני מדבר על גיל, לא על האדם.

<קריאה: ברגע שהוא הגיח לאוויר העולם הוא יילוד.

<ישראל משה פרידמן: בסדר.

<ישראל משה פרידמן: בכל אופן, יש לנו בגיל הזה 6,000 ילדים בשנה, זאת אומרת 18,000 תינוקות יש בבני ברק.

<ישראל משה פרידמן: אנחנו כעיריית בני ברק מכסים בסך הכול 1,100 ילדים ויש לנו בעיה של 780 ילדים היום.

<ישראל משה פרידמן: זו בעיה אחת שאנחנו לא יכולים לפתור אותה.

<קריאה: זאת אומרת שליש ילדים.

<ישראל משה פרידמן: שאין להם.

<ישראל משה פרידמן: ה-780 ילדים שהם לא מסודרים, הם לא במשפחתון, לא במעונות, 780 ילדים שהאמהות לא יכולות לעבוד, אלה שצריכות - - -

<קריאה: במדינת ישראל זה 1 ל-4.

<ישראל משה פרידמן: וכנראה שהמדינה מעדיפה לתת להם הבטחת הכנסה, אבל הם רוצים להרוויח כסף, לא רוצים הבטחת הכנסה.

<ישראל משה פרידמן: זו בעיה אחת.

<ישראל משה פרידמן: יש עוד בעיה רצינית פה, יש לנו הרבה ילדים בסיכון.

<ישראל משה פרידמן: אני אתן לכם דוגמה.

<ישראל משה פרידמן: כחבר הנהלה פעיל באים אליי כל מיני מקרים, בא אליי בשבוע שעבר אחד, אחרי בדיקות, יש לו תינוק בן חצי שנה, הילד אלרגי לחלב פרה בצורה נוראית, הוא הגיע עד למצב אפתי ולמצב נוראי, הוא גם לא יכול לאכול שום תחליפים, רק לינוק מהאם והאמא לא יכולה ללכת למשפחתון, הוא צריך משפחתון רק קרוב אליו כדי שהאמא תוכל להניק.

<ישראל משה פרידמן: אין משפחתון קרוב אליו, אז גמרנו, אין מענה.

<ישראל משה פרידמן: מעון יום אי אפשר לפתוח, אבל אם הייתה לנו אפשרות במשך השנה לפתוח משפחתונים כשיש ילדים בסיכון לא הייתה שום בעיה, היינו מגייסים במקום אחד שפותח משפחתון והייתי פותר את הבעיה.

<ישראל משה פרידמן: יש לנו המון בעיות כאלה, של ילדים שנמצאים בסיכון ואנחנו עומדים חסרי אונים.

<ישראל משה פרידמן: רואים את הילד בצרה, רואים את האמא הנאנקת ואנחנו לא יכולים להושיע ואני לא מבין למה.

<ישראל משה פרידמן: בגלל שהסיכון לא היה בספטמבר, הסיכון קרה במרץ, אני אגיד, 'גברת, תבחרי לך מתי יהיה לך את הסיכון, בפעם הבאה תגידי לילד שיהיה אלרגי רק באוגוסט', זה זמן הרישום.

<ישראל משה פרידמן: אי אפשר להגביל את זה, צריך לתת לנו אפשרות לפתוח משפחתון גם באמצע השנה.

<קריאה: או להגדיל את התפוסה בכיתה.

<ישראל משה פרידמן: כי יש ילדים בסיכון, שנוכל לפתוח משפחתונים.

<ישראל משה פרידמן: זו בעיה גדולה מאוד.

<ישראל משה פרידמן: אני לא יודע כמה זה יוצא בתקציב, אבל אם היינו פותרים את הבעיה שהיינו פותחים 160 מעונות השנה היינו עכשיו גורמים לעוד 600 או 700 אמהות עובדות שתהיה רווחה לכל כך הרבה משפחות וככה הגלגל מתגלגל.

<ישראל משה פרידמן: ועכשיו עצרו את כל העסק הזה.

<ישראל משה פרידמן: אנחנו דורשים את זה.

<ישראל משה פרידמן: שלושה דברים אנחנו דורשים, אל"ף, שלא תהיה מגבלה על המשפחתונים, צריך לפתוח כמה שיש, ובי"ת, שכשיש מקרים שילדים בסיכון תהיה אפשרות לפתוח משפחתון גם באמצע השנה, כי אנחנו לא בוחרים את התאריך שבו הילד נכנס לסיכון, ודבר שלישי, שדיברנו מקודם, שלכל אחת שיש לה תעודת הוראה, של מורה, של גננת ויש לה המלצה מהאגף הרלוונטי - - -

ישראל אייכלר: אל תגביל בהמלצה, כי אצלכם יש אגף רווחה, במקום אחר אין את זה.

<קריאה: אז אולי אגף חינוך.

<ישראל משה פרידמן: לא משנה, האגף הרלוונטי.

<ישראל משה פרידמן: שתהיה המלצה, מי שמנהל את זה, אגף החינוך או אגף הרווחה, הם האנשים שמכירים אותם מקרוב והם יכולים - - -

<גלית יעקובוב: אבל מי שמאשרת היום את מטפלת המשפחתון זה ועדת היגוי שהיא מורכבת גם מנציגים - - -

<ישראל משה פרידמן: נכון, עכשיו יש ועדת היגוי - - -

<גלית יעקובוב: ועדת ההיגוי מאשרת ש - - -

<ישראל משה פרידמן: ועדת ההיגוי שיש היום פוסלת את כל ההמלצות של אגף הרווחה של בני ברק.

ישראל אייכלר: איפה יושבת ועדת ההיגוי הזאת?

ישראל אייכלר: זה מקומי, אזורי?

<ישראל משה פרידמן: אזורי.

<ישראל משה פרידמן: ועדת היגוי והמנהלת - - -

ישראל אייכלר: מה שאמרת זה מקום לתלונה נפרדת.

ישראל אייכלר: יש מצב שבגלל שזה בא מבני ברק פוסלים את ה - - -

<ישראל משה פרידמן: לא, לא אמרתי.

<גלית יעקובוב: זה רק של בני ברק.

ישראל אייכלר: אז לא הבנתי נכון.

<ישראל משה פרידמן: לא, לא אמרתי את זה.

<ישראל משה פרידמן: אמרתי שכל מה שמגיע - - - דיברתי היום בבוקר עם מנהלת אגף הרווחה, היא אומרת שכמעט כל מה שמביאים לוועדת ההיגוי, שהיא כמנהלת אגף הרווחה, שהיא עובדת סוציאלית מוסמכת כל כך הרבה שנים, ומגיעים למסקנות, ועדת ההיגוי פוסלת את זה.

<גלית יעקובוב: אלה שהן כן בעלות הכשרה ובכל זאת פוסלים אותן?

<ישראל משה פרידמן: לא בעלות הכשרה, אבל יש להן הכשרה מסוג אחר.

ישראל אייכלר: אולי תבדקי את ה - - -

<גלית יעקובוב: זו טענה מסוג אחר, אני פחדתי שהוא אומר שהן מוכשרות כמו שצריך ובכל זאת - - -

<ישראל משה פרידמן: לא.

<ישראל משה פרידמן: לא אמרתי את זה.

<ישראל משה פרידמן: אבל דברים שלפני שנה או שנתיים אישרו היום לא אישרו, החמירו מאוד.

<יעל שמרגד: אמנם אני ילידת בני ברק והסבא שלי היה אחד מעשר המשפחות הראשונות שבאו להקים עיר דתית בישראל - - -

ישראל אייכלר: מה שם המשפחה שלהם היה?

<יעל שמרגד: שמרגד, חיים שמרגד.

ישראל אייכלר: אברהם.

ישראל אייכלר: הוא בני ברקי דורתיים.

<יעל שמרגד: אבל אנחנו באנו לדבר על מעונות יום.

ישראל אייכלר: אז דברי, בבקשה.

<יעל שמרגד: סבא שלי היה חסיד גור, אבל אנחנו התחנכנו בבני עקיבא.

ישראל אייכלר: אבל היו אז משפחתונים טובים, אני חושב.

<יעל שמרגד: לא היו אז משפחתונים, אני זוכרת את עצמי רק בגיל 3 בגן.

ישראל אייכלר: לא, אבל המשפחה הייתה משפחה טובה.

<קריאה: אבל המשפחה לא הייתה מוסמכת.

<יעל שמרגד: ולמרות הכול אנחנו עושים למען הקהילה כל כך הרבה, כנראה שחונכנו לעשות משהו.

ישראל אייכלר: בבקשה, גב' יעל שמרגד.

<יעל שמרגד: אנחנו התכנסנו לדבר על הדרגות ונכון לעכשיו ראיתי מסמך שהגיע אתמול ממשרד הכלכלה, שרק כ-3,000 או 4,000 טפסים הגיעו למוקד.

<יעל שמרגד: זאת אומרת שמעט מאוד הורים - - -

<שלומית אבינח: לשנה הבאה?

<יעל שמרגד: לשנה הקרובה, תשע"ז.

<גלית יעקובוב: זה הרבה מאוד הורים יחסית לאיפה שנמצא הרישום היום ולאיך שזה היה בכל השנים הקודמות.

<יעל שמרגד: בסדר, אבל היות שנפתח הרישום מאוד מאוחר, כי נקטנו בהליך של לעצור את הרישום בגלל המאבק מול משרד הכלכלה, שאני מקווה שבאמת עכשיו אנחנו יושבים ואולי נגיע לבשורות והבנות טובות יותר, למען ילדי ישראל, אז חבל שבאמת כל כך מעט הורים ועובדה, שוב, שהמודעות של משרד הכלכלה, שגם עכשיו סיפרו לך שכתבו לך, לך, כבוד הרב, זה לא מספיק.

<יעל שמרגד: מסתבר שעם ישראל לא מספיק מודע לעובדה, ואמרתי אפילו לגלית בשיחה פרטית, שכל הנושא של מקצוע המטפלות היה צריך להיות משודרג, היו צריכים ללכת ללשכת הפרסום הממשלתית, למנף את כל העיסוק הזה שנקרא מטפלות לגיל הרך.

<יעל שמרגד: יודעים היום, מחקרים מוכיחים, פרופ' פנינה קליין ז"ל, כלת פרס ישראל ציינה שמחקרים בעולם מוכיחים שהשקעה של דולר בגיל הרך חוסכת 7 דולר בגיל הבוגר יותר.

<יעל שמרגד: אם חס וחלילה יש לילד בעיות של שפה או עיכוב התפתחות או דבר כזה, ברגע שאתה עולה על זה קודם אתה מתחיל לטפל בתופעה קודם.

<יעל שמרגד: לכן החינוך בגיל הרך, ואני מסכימה כאן שחייב להיות איש מקצוע שלומד את המקצוע, שיודע גם איך לאבחן ילדים, יש לנו מדריכות חינוכיות שעוברות במעונות, כך שהדברים האלה חייבים להיות ממונפים.

<יעל שמרגד: הנושא של הדירוג, שוב, זה שמשרד הכלכלה יוצא בפרסום על פתיחת הרישום, לדעתי צריך להמשיך ולעסוק בנושא הזה משום שעובדה שלהורים אין מספיק מודעות להיכנס לרישום, לפתוח את הדף, בין אם משדרים את כל הטפסים בהתחלה ובין אם במהלך הזמן, אבל חייב להיות מצב שתהיה מודעות להורים ומודעות זה רק פרסום, גם במעונות וגם על ידי משרד הכלכלה.

<ישראל משה פרידמן: בסינגפור המשכורת הכי גבוהה של גננת, בגלל החשבון הזה שיודעים שאם משקיעים בגננת חוסכים המון עבודה.

<ישראל משה פרידמן: ככה זה.

<קריאה: גם בצרפת.

ישראל אייכלר: אבל בסינגפור עשו את זה אלפיים שנה אחרי שחז"ל קבעו שבכל עיר צריך להיות מחנכים ומחנכות וללמד ילדים.

ישראל אייכלר: אני חושב שאנחנו העם הראשון שעסק בחינוך.

<ישראל משה פרידמן: הוא למד בישראל, הוא בא לישראל.

ישראל אייכלר: יכול להיות בהחלט, אמנם סינגפור היא מאוד - - -

<ישראל משה פרידמן: הוא למד בישראל איך לנהל - - -

ישראל אייכלר: אז תשאל אותי למה הסינגפורים הם אנשים יותר מחונכים ומאופקים מאיתנו?

ישראל אייכלר: זה בגלל האכיפה.

ישראל אייכלר: בסינגפור האכיפה היא מאוד מאוד תקיפה.

ישראל אייכלר: המדינה, אני לא יודע כמה היא דמוקרטית, אבל היא תקיפה ואין שם אזרח שמעז, הוא מחונך ככה, להפר את החוק, לזרוק משהו על הכביש.

<ישראל משה פרידמן: הטיול הראשון בכיתה א' זה לבית הסוהר.

ישראל אייכלר: שמעתי על זה, זה נראה לי בדיחה.

<ישראל משה פרידמן: כן.

<ישראל משה פרידמן: ראיתי איך הניהול שלהם, זה מאוד מעניין.

ישראל אייכלר: אבל הראשונים לחינוך זה עם ישראל ולכן זה מאוד חשוב.

ישראל אייכלר: אני לא רוצה שתהיה הגבלה של אנשים לעסוק בחופש העיסוק בנושא משפחתונים ומעונות ועל זה דיברנו, לדעתי ההדרגה בלימודים, בקורסים ובתארים זו הדרך הטובה ביותר.

ישראל אייכלר: הדרגתיות, כדי לא להגביל אנשים שצריכים להתעסק ולהתפרנס וכן לאפשר ולעודד ולזרז פרופסורה ולימודים והתקדמות והשתלמויות.

ישראל אייכלר: אני רוצה לסכם את הדיון, ברשותכם.

ישראל אייכלר: אנחנו מבקשים לבחון את כל המקצועות שנוגעים לעניין של חינוך ורווחה, שתהיה להם הקלה בהכשרה לצורך הכרה בפתיחת משפחתונים.

ישראל אייכלר: לגבי הדירוג של מקצועות הוראה, גננת ומקצועות בתחום הלימודים.

ישראל אייכלר: לגבי המעונות, אנחנו רוצים לפרסם בכל אמצעי התקשורת שהורים יגישו מוקדם ככל האפשר את טופס הרישום, צילום תעודת זהות ואישור קבלה למעון לצורך קבלת דרגת סבסוד ואחר כך יוכלו להשלים את שאר הטפסים הנדרשים.

ישראל אייכלר: רשמנו את הודעת משרד הכלכלה שלא יקרה מצב שבשנת תשע"ז הורה שיגיש טופס בפקס, בדואר, או בכל דרך אחרת מלבד דרך המלך של האינטרנט היום, לא תימנע ממנו דרגת סבסוד.

ישראל אייכלר: זאת לפי החלטת הממשלה - - -

<גלית יעקובוב: לא, עוד לפני החלטת הממשלה הייתה החלטת מנכ"ל אצלנו שאמר שהוא מוכן לאשר הגשה מקוונת בתנאי שאתם נותנים פתרון לכל מי שרוצה ומתקשה להגיש - - -

ישראל אייכלר: מי זה המנכ"ל?

<גלית יעקובוב: עמית לנג.

ישראל אייכלר: עמית לנג, כל הכבוד.

<גלית יעקובוב: לפני שהוא אישר את זה הוא ביקש את זה, וצריך לציין גם את האפליקציה שמאוד עוזרת בנושא הזה.

<גלית יעקובוב: יש אפליקציה חדשה שגם דאגנו שהיא תהיה במכשירים הכשרים, שאפשר בצורה מאוד מאוד מאוד פשוטה להיכנס, לצלם את המסמכים בלי סורקים, להגיש אותם וזה אמור להקל מאוד על ה - - -

<שלומית אבינח: איפה אתם מפרסמים את זה?

<גלית יעקובוב: פרסמנו גם בכלי התקשורת וגם באתר שלנו.

<שלומית אבינח: בארגונים?

<גלית יעקובוב: הכול מפורסם, גם בארגונים.

<שלומית אבינח: קיבלת פרסום על האפליקציה?

<גלית יעקובוב: אבל רשמתי בפניי כבר, לאור ההערות הקודמות, לראות אם אנחנו לא צריכים לצאת בפרסום.

<שלומית אבינח: גלית, צריך פרסום עכשיו.

ישראל אייכלר: הדבר הכי חשוב, אני מבקש את קביעת הכללים שתקבעו בעתיד, צריכה להיות מדיניות כמה שיותר להקל על אמהות עובדות להיכנס למערכת וכמה שפחות בירוקרטיות ולימודים שאינם רלוונטיים למקצוע הזה.

<ישראל משה פרידמן: ולאפשר השלמה תוך כדי.

ישראל אייכלר: לגבי מנהלות משפחתונים, גם לאפשר להתחיל עבודה אחרי אישור של - - -

<גלית יעקובוב: זה חלק מהמודולות שאנחנו נבחן.

<גלית יעקובוב: אני אומרת, אנחנו הולכים לבדוק את זה.

<גלית יעקובוב: אנחנו נלמד את זה וניתן תשובה.

<גלית יעקובוב: .

ישראל אייכלר: אבל זאת הבקשה שלנו ואנחנו נעקוב אחרי זה.

ישראל אייכלר: תודה רבה לכם שהשתתפתם איתנו.